
Osavõtutasu kehtestamine rahvusvahelisel konkurss-festivalil 

„Noor laulusolist“ osalemise eest
1. Asjaolud ja menetluse käik.

Ajavahemikul 17.03.-20.03.2016. a toimub Narvas, Narva Koorikooli ja Narva Muuseumi ruumides VII rahvusvaheline konkurss-festival „Noor laulusolist“. Konkursist võtavad osa lapsed ja noored vanuses 4-21 a, kes võistlevad kahes kategoorias – soololaul ja vokaalansambel.
Korraldusega kehtestatakse konkurss-festivali osavõtutasu summas 20,00 eurot osaleja kohta soololaulu kategoorias ja summas 10,00 eurot osaleja kohta vokaalansambli kategoorias.

Osavõtutasu arvelt kaetakse osaliselt konkursi korraldamisega seotud kulud, eelkõige 
ruumide rendi, muusikariistade häälestamise, foto- ja videoteenuste kulud ning trükikulud. Konkurss-festivali korraldaja on linnaasutus Narva Koorikool. 
2. Õiguslikud alused.

Vastavalt kohaliku omavalitsuse korralduse seaduse § 30 lõikele 3 kehtestab linnavalitsus oma korraldusega linna asutuse poolt osutatavate teenuste hinnad.
3. Otsus.

Kehtestada 17.03.-20.03.2016. a toimuva rahvusvahelise konkurss-festivali „Noor laulusolist“ osavõtutasu suuruses 20,00 eurot osaleja kohta soololaulu kategoorias ja suuruses 10,00 eurot osaleja kohta vokaalansambli kategoorias.
4. Rakendussätted.

4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

4.2   Korraldus jõustub seadusega  sätestatud korras.

